open-index/open-wikipedia-markdown huggingface dataset:
Elizabeth Ntege

**Elizabeth Ntege [[:en:Engineer|yinginiya]]** Munnayuganda, omusuubuzi, omuyiiya, omusomesa, era alwanirira enkyukakyuka ya digito okwetoloola Afirika yonna. Ye Ssentebe w’olukiiko olufuzi olw’ekibiina ki Information Communication Technology Association (ICTAU), Omu ku Batandisi era Akulira kkampuni ya NFT Consult Group okuva mu Gwoluberyeberye 2021, NFT Mobility, NFT Ignite ekolera mu mawanga mukaaga mu Buvanjuba bwa Afirika era nga yakola nga mmemba abatali ba lukiiko olufuzi olwa Stanbic Bank Uganda.

Yakola nga yinginiya mu kkampuni nga Uganda Telecom, British Telecom, BT Concert ne D-link Europe.

## Okusoma kwe
Yasoma Diguli esooka eya masannyalaze (BEng) mu byuma bikalimagezi, Systems Engineering (okuva mu 1989 -1993) ku yunivasite ya De Montfort Leicester (DMU). Dipuloma mu by’okuddukanya emirimu ku ttendekero lya Chartered Management Institute (2006).

## Emirimu gye
Ntege yakolako ne Uganda Telecom, British Telecom, BT Concert, ne D-Link Europe nga yinginiya okumala emyaka egisukka mu 10 era nga Integrator era Omuwabuzi ku Bizinensi ku The Innovation Village okuva mu Gwokubiri 2020 okutuuka Ogwekkumi 2020.

Y'omu ku batandisi ba NFT Consult Group eyatandika mu 2005 okutuusa leero n’emirimu gyayo mu mawanga 12 mu Buvanjuba bwa Afirika ne mu Bukiikaddyo bwa Afirika, Akulira NFT Consult Ltd, okuva mu Gwoluberyeberye 2021 okutuusa kati wamu n'obwa dayirekita W'enteekateeka n'Emirimu okuva mu Gwokusatu 2005 - Ogwekkumineebiri 2019, yalondebwa mu Gwokubiri 2021 okutuusa kati okubeera Ssentebe w'olukiiko olufuzi olw'ekitongole ki Information Communication Technology Association Uganda (ICTAU), era nga Ssentebe ku lukiiko olufuzi olwa Uganda Limited ne Board of Chance for Childhood, ekitongole ekitali kya magoba ekisangibwa mu Bungereza ekiwagira abaana abateesobola okuva mu Gwomukaaga 2020. Y'omu ku batandisi ba ITES Innovation Hub era nga Ssentebe w'olukiiko olufuzi olwa Tekinologiya n'obuyiiya, Mugwekkuminoogumu 2023 okutuuka mu Gwokutaano 2024. Yakola nga Dayirekita atenyigira buterevu mu kuddukanya emirimu mu Stanbic Bank Uganda okuva mu Gwoluberyeberye 2020 okutuuka mu Mugwokutaano 2024. Era ye Digital Transform era Avunaanyizibwa ku bakozi mu Invest2Impact Afirika okuva mu Gwokutaano 2020.

Mu mulimu gwe, essira aliteeka ku makolero ga Oil ne Gas, Ebyensimbi, IT,  n'ebyamasimu.

## Engule n’ebituukiddwaako

* Tech She-Roe 2025.
* Signatory Women's Empowerment Principles June 2024.
* Gold Award - UNDP Gender Equality Seal in December 2023.

## Obulamu bw’omuntu ku bubwe
Mufumbo era alina abaana babiri ab'obuwala.

## Laba ne

* Maggie Kigozi

## Ebijuliziddwa


## Ebijuliziddwa wabweru wa Wikipedia

* https://ictau.ug/ Omukutu gwa yintaneeti.
Rachael Mwine Arinaitwe

**Rachael Mwine Arinaitwe** era amanyiddwa nga Rachael Arinaitwe Tibarokoka Mwine (yazaalibwa nga 17 mu mwezi ogw'ekkumi n'ebbiri mu mwaka gwa 1983) Munnamawulire omunnayuganda, musomi w'amawulire, omukubiriza era omukugu mu by'amawulire eyakolanga ne NTV Uganda .  

## Obuto bwe n’okusoma
Rachael yazaalibwa Lilian (maama) ne Clement Tibarikoka (taata) ng’omwana owookubiri mu baana bana. Rachael yakulira Najjanankumbi oluvannyuma nadda e Kyebando mu Kampala, Uganda.  Yagenda mu ssomero erimanyiddwa nga Joy primary school okusoma pulayimale ye

Oluvannyuma yeegatta ku ssomero lya Gayaza High School okusoma eddaala erya O ne Migadde College okusoma eddaala erya waggulu.  Oluvannyuma yeegatta ku Uganda Christian University gye yakolera kkoosi y'eby'empuliziganyawabula essira naliteeka ku by'enkolagana n'abantu . 

## Omulimu
Oluvannyuma lw'okuva ku yunivasite, Rachael yakola ne leediyo ya Power FM okumala emyaka etaano nga tannayingira kibiina kya Nation Media Group ( NTV Uganda ) gye yakolera okumala emyaka musanvu okutuuka mu mwezi ogw'ekkumi nga 25 omwaka gwa 2018 bwe yalekulira. [     Oluvannyuma yegatta ku Andela,kkampuni ya tekinologiya ekola "software" eri ku ddaala ly'ensi yonna eyagulwawo mu mwezi ogw'omusanvu mu mwaka gwa 2018. mu Uganda.Rachael era yali omu ku Red Sofa sessions ezategekebwa Red Enterprises ezaliwo mu mwezi ogw'okussatu nga lumu mu mwaka gwa 2018

## Ebikwata ku bulamu bwe
Rachael mufumbo ne Ben Mwine omukozi ku leediyo okuva mu mwezi gw'omwenda nga 28 omwaka gwa 2013 lwe baakola embaga yaabwe.   

## Laba nabino
NTV Uganda

## Ebiwandiiko ebikozesebwa
Samson Kasumba

**Samson Kasumba** munnayuganda omusumba, omusomi w’amawulire alina pulogulaamu kwaweereza. Akola ne ttivvi ya NBS . 

## Obuto bwe n’okusoma
Kasumba yasomera mu Kireka SDA Primary School nga tannakyusibwa n’amaliriza pulayimale ye ku Nakasero Primary School. Yagenda e Kyambogo College School okufuna satifikeeti ye ey'obuyigirize eya Uganda, oluvannyuma yagenda ku Kololo High School okufuna satifikeeti ye ey'ebyenjigiriza eya Uganda Advanced . Yayingira okufuna dipulooma mu by'emikono n'okukola dizayini ku yunivasite y'e Nkumba . Oluvannyuma yaddayo mu yunivasite y’emu okufuna ddiguli ye.

Nga tannamaliriza diguli eyo, yalekawo kkoosi eyo gyeyali akola n’agenda okusoma diguli mu by’eddiini ku Bugema University, ng’agenderera okusoma Katonda obuyinza bwe, amannyi ge eri ensi abantu n'ebintu byonna byeyatonda wamu n’okukola okuyitibwa okw’obwakatonda okusumba ebibiina. Kyokka bwe yali e Bugema abasomesa ba DVC ku yunivasite eno baazuula obusobozi bwe n’okwagala ennyo ennimi za Baibuli (Oluyonaani n’Olwebbulaniya), ekyamuwaliriza okukyusa ekkubo lye okuva mu busumba bw’amakanisa, ne kimuggulirawo ekkubo eppya mu by’ensoma. Eno y’engeri gye yayungibwa ku sikaala y'abayizi abaddugavu eya African Students’ Scholarship fund okusoma diguli eyookubiri ku University of Wales Lampeter . omuwabuzi we mu by'okusoma owa ddiguli ey'okubbiri eya master’s degree yawaliriza Kasumba okweyongerayo n’afuna diguli eyookubiri (PhD); wabula yalemesebwa olw’ebyensimbi. Yawalirizibwa okukomawo mu ggwanga lye okusomesa eby’eddiini ku yunivasite y’e Bugema. Oluvannyuma yayimirizibwa olw’endowooza ze ezaali zaawukana ku nzikiriza ye ey’Abadiventi ey’olunaku olw’omusanvu. 

## Eby'emirimu bye
Kasumba yatandikka emirimu mu 1996 butereevu nga yakava mu yunivasite okwegatta ku *Selected Reminiscences of President [[Yoweri Museveni]]*, magazini efuluma buli luvannyuma lwa myezi essatu. Yatandikka bizinensi z’obwannannyini, ng’akolera ku luguudo lwa Nasser Road ne Johnson Street. Yakolanga emirimu ebbiri okuli ogw'okubeera maneja wa Jeremy Car Wash, ne Monitor FM nga omukozi waayo owa *Gospel Show* . Yakolako ng’omusomesa ku yunivasite y’e Bugema era nakolako obwa nakyewa mu kibiina ekigatta amadiini ag'enjawulo ekya Interreligious Council of Uganda nga tannadda mu kibiina kye kimu okukulira ebyempuliziganya.  Yali akola ne Urban TV Uganda nga tanaba kwegatta ku NBS Television mu 2016.  Yali omu ku baali basasanya omulamwa gwa Topowa ogwaleetebwa ekibiina kya CCEDU, ekibiina ekyali kimanyisa abantu ku ddembe lyaabwe mu kulonda kwa bonna okwa 2016. 

Kasumba yakwatibwa ku bigambibwa nti yatyoboola ebiragiro bya gavumenti eby'okukomya okusasaana kw'ekirwadde kya COVID-19 .  

## Ebiwandiiko ebikozeseddwa
Mr.bLee B2C

**Mugisha Richard**, mu by’ekikugu amanyiddwa nga **Mr. Lee B2C**, muyimbi omunnayuganda eyazaalibwa nga 24 omwezi ogusooka mu mwaka gwa 1992. Mwami Lee B2C yazaalibwa mu ddwaaliro e Nsambya mu Kampala okuva mu famire ya Mwami Mugisha Joseph n’omugenzi Busingye Beatrice Mugisha.  Muyimbi mutendeke ayimbira wansi w'ekibiina kya B2C Entertainment (B2C). 

## Ebyokusoma kwe
Yatandikira okusoma kwe ku ssomero lya Buganda road primary school erisangibwa mu Kampala . Ku myaka emito, omwami Lee B2C yalina obwagazi eri ennyimba kubanga bulijjo yegezaamu mu mirimu gy’okuyimba egyategekebwanga essomero. Yafuna satifikeeti ya pulayimale eya primary leaving certificate mu 2006. Oluvannyuma yegatta ku Crested Secondary School erisangibwa mu divizoni y'e Makindye mu Kampala okusoma eddaala erya O mu mwaka gwa 2007. Yakwatagana ne bayizi banne ( Bobby Lash B2C ne Delivad Julio) ne batandikawo ekibiina ky’okuyimba mu ssomero.  Abassatu bano batandikawo ekibiina kya Born 2 Conquer (B2C) nga bakyali mu ssiniya yaabwe ey'okubiri. Mu mwaka gwa 2010, Mr Lee B2C yafuna satifikeeti y’obuyigirize okuva mu kitongole kya Uganda National Examinations Board .

## Eby'emirimu
Yazaalibwa era n’akulira mu Disitulikiti y’e Kampala ekibuga ekikulu ekya Uganda, omwami Lee B2C yatandika okuyimba okw’ekikugu mu 2016 n’oluyimba olwamuggulira akaggi oluyitibwa Tokigeza olwakolebwa pulodyusa Baur.  Oluyimba luno lwaleeta Mr. Lee ne B2C nga ekibiina ekikola ennyimba mu kisaawe ky'okuyimba. Lwavaayo ng'oluyimba olwasinga obulungi nga lwesigamiziddwa ku kulonda kw'abawagizi mu awaadi za **The Uganda Music Awards** "Teenz Choice".  Mr. Lee asobodde okufulumya ennyimba nnyingi zakoze wamu n'abayimbi abalala aba wano n'ebweru w'eggwanga okuva lwe yatandika 

## Okusunsulwa kwa Afrima
Mr. Lee B2C ne bane bakolagana nabo mu kuyimba (Delivad Julio) ne ( Bobby Lash B2C ) basunsulwa mu mpaka za All Africa Music Awards 2021 mu 2019 ne 2021. Okusunsulwa kuno bakutuukako olw'oluyimba lwaabwe olwamannyi lwebakola ne David Lutalo olwatuumibwa **Awo.** Era baali basunsuddwa ng’ekibiina ky’abayimbi ekisinga obulungi mu Afrika mu 2019.  Abayimbi bano abassatu baasunsulwa wamu n’abayimbi ab’amaanyi mu Afrika nga Toofan okuva e Togo, Sauti Sol okuva e Kenya ne Mi Casa okuva e South Afrika.  Newankubadde tebavaayo ng’abawanguzi, okusunsulwa kwabaleetera okumanyisibwa okusingawo mu ggwanga n’ensi yonna mu mirimu gyabwe.

## Engule zawangudde
Mr. Lee B2C awangudde engule ez’enjawulo mu bulamu bwe. Wansi waliwo emitendera egy'ejawulo gyawangudde.

### 2017 – Uganda Entertainment Awards

* Ekibiina ky'ennyimba ekisinga obulungi 

### 2018 – Engule za Zzina

* Oluyimba lw'omwaka (Gutamiza) wamu naba aba Goodlyfe Crew
* Enkolagana esinga obulungi (Gutamiza)
* Oluyimba lwa Afro Beat olusinga obulungi (Nyongera)

### 2021 – Engule ya Janzi

### 2021 – Engule ya Hipipo

* Oluyimba lwa zouk olusinga obulungi (Gutujja) ft Rema Namakula
* Enkolagana esinga obulungi (Gutujja)

## Obulamu bw’omuntu
Mwami Lee B2C talina nkolagana yona na muntu yena newankubadde waliwo engambo ezoogerebwa nti alina gwali naye  ekintu kyeyegaana mu lwatu.

## Ebiwandiiko ebikozesebwa
Daudi Migereko

**Daudi Migereko** (yazaalibwa nga 26 Ogwomukaaga 1956) munnabyabufuzi, Munnayuganda era yaweerezaako nga minisita w'ettaka, amayumba n'enkulaakulana y'ebibuga mu kabineeti ya Uganda . Yalondebwa ku kifo ekyo nga 27 Ogwokutaano 2011. Yadda mu bigere bya Omara Atubo, eyasuulibwa okuva mu kabineeti. Mu nkyukakyuka ezaakolebwa mu kabineeti mu 2016, Pulezidenti yamugya mu kifo kino n’amusikiza Betty Amongi .  Okuva nga 16 Ogwokubiri 2009 okutuuka nga 27 Ogwokutaano 2011, yaweerezaako nga akwasaganya eby'empisa ku ludda lwa Gavumenti mu Paalamenti ya Uganda . Nga tannatuuka mu kifo ekyo, yali Minisita w’amasannyalaze n’eby’obugagga eby’omu ttaka mu kabineeti.  Migereko yali yakiikirira Esazza lye Butembe, Disitulikiti y'e Jinja mu palamenti okuva mu 2006 okutuuka mu 2016, ekifo kye yawaayo eri Nelson Lufafa ey'awangula ekifo kino mu kulonda kwa bonna okwa 2016.

## Obuto bwe n'emisomo gye
Migereko yazaalibwa nga 26 Ogwomukaaga 1956 mu Disitulikiti y’e Jinja. Yatikkirwa diguli eya Bachelor of Arts ne Dipuloma mu by’enjigiriza okuva ku Ssettendekero wa Makerere . Wabula Diguli ye ey'okubiri mu by'entambula, okuteekateeka n'ebyakitunzi yagifunira mu Yunivasite y’e California, Santa Barbara, mu Amerika. 

## Ebyafaayo ku mirimu gye
Wakati wa 1986 ne 2001, yaliko dayirekita w’emirimu mu kkampuni ya Intraco Uganda Limited, bizinensi ey’obwannannyini. Mu kiseera kye kimu, era yaweerezaako nga dayirekita ku lukiiko olufuzi olwa FINCA, kkampuni ya Uganda ewola ensimbi . Mu 1996, yalondebwa okukiikirira Essazza ly'e Butembe, Disitulikiti y'e Jinja mu Paalamenti. Okuva olwo abaade nga alondebwa mu kifo eky. 

Mu 2001, Daudi Migereko yaweerezaako ng'omumyuka wa dayirekita mu ofiisi ya Kaminsona w’ebyobufuzi mu ggwanga mu gavumenti. Wakati wa 2001 ne 2005, yaweerezaako nga Minisita omubeezi ow’amasannyalaze n’eby’obugagga eby’omu ttaka. Mu 2005, yalondebwa okubeera Minisita w’ebyobusuubuzi, eby’obulambuzi n’amakolero, gye yaweerereza okutuusa mu 2006.

Mu 2006, yalondebwa okuba minisita w’amasannyalaze n’eby’obugagga eby’omu ttaka, ekifo kye yakuuma okutuusa nga 16 Ogwokubiri 2009 lwe yalondebwa okubeera omukwasi w'empisa. Mu nkyukakyuka ezaaliwo mu kabineeti nga 27 Ogwokutaano 2011, yaddamu n'aweebwa emirimu mu Minisitule y’ebyettaka n’enkulaakulana y’ebibuga nga minisita wa kabineti omujjuvu. 

## Okulondebwa okulala
Mu 2008, Migereko yalondebwa okubeera mmemba ow’ekitiibwa mu kibiina ekivuananyizibwa ku masanyalaze agava mu mazzi ekya Internationala Hydropower Association(IHA). IHA egenderera okutumbula enkulaakulana ey’olubeerera eya pulojekiti z’amasannyalaze g’amazzi. Migereko yasiimiddwa olw’omulimu ogw’enjawulo gwe yakola mu kitongole kino mu tendera gw'e ggwanga n’ensi yonna. 

## Laba ne

* Gavumenti ya Uganda

## Ebifaananyi

* Ekifaananyi kya Daudi Migereko Mu 2012

## Ebijuliziddwa

## Ebijuliziddwa w'abweru wa Wikipedia

* "Chief Whip" Kifo Kya Minisita Mu Kabineti
Yunivasite ya Kyambogo

**Kyambogo University** (KYU) yunivasite ya gavumenti mu Uganda . Y'emu ku Yunivasite ezisinga obunene era ez'ekitiibwa mu Uganda era y'emu ku yunivasite za gavumenti omunaana saako n'amatendekero agagaba diguli mu ggwanga nga zitambula n'omubala ogusoma nti , "Okumanya n'Obukugu mu Buweereza."

## Ebyafaayo
Godfrey Kirumira

#

**Godfey Kirumira**, ng'era amanyiddwa nga **Godfrey Kirumira Kalule**, munnayuganda omusuubuzi .Okusinziira ku alipoota eyafulumizibwa mu 2012, y’omu ku bantu abasinga obugagga mu Uganda. 

## Bizinensi zeyenyigiramu
Kkampuni ya Kirumira eya Bargary Company Limited eri mu mafuta. Eddukanya amasundiro g’amafuta kkumi n'abiri munda n’ebweru wa Kampala wansi w’erinnya lya Gelp.  Era ali nemukuzimba, okugula ,okupangisa n'okutunda ebizimbe, eby’amaguzi ebya bulijjo, okutuusa muggwanga n'okutunda wabweru w'eggwanga ebyamaguzi , n’ekkampuni y'obukuumi ey'obwanannyini.  Kkampuni endala gy’alina ye Nabugabo Updeal Venture Limited.  Bizinensi ze zeegattidde mu linnya lya Godfrey Kirumira Kalule Group oba amakampuni ga GKK, nga Kirumira ye ssentebe . 

## Obuvunaanyizibwa obulala
Kirumira ye ssentebe w'ekibiiba kya Kwagalana, ekibiina ky'abagagga abasinga  mu Uganda era kyatandikibwa mu 2002  

## Engeri gyazitowa mu bugagga
Okusinziira ku lupapula lwa *[[New Vision (olupapula lw'amawulire)|New Vision]]*, Kirumira yali azitowa doola z'Amerika nga obukadde 30 mu mwaka gwa 2012. 

## Laba ne

* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 
# 

## Ebijuliziddwa wabweru wa wikipedia

* Nagagga Godfrey Kirumira naye afunye emmotoka kapyata ekika kya Lexus LX570 2016 Modulo
Elvis Sekyanzi

**Elvis Sekyanzi**, ng'era amanyiddwa nga **Elvis Sekyanzi Wavamunno**, munnayuganda omusuubuzi , mutandisi wa mirirmu era yinginiya w’amaloboozi omutendeke (qualified sound engineer .  Mu 2012, yayogerwako okubeera omu ku bannayuganda abasinga obagagga. 

## Obuvo bwe n’obuyigirize
Yazaalibwa mu Uganda  mu 1975 . Kitaawe ye Munnayuganda omugagga (Ugandan millionaire) era omutandisi w'emirimu  Gordon Wavamuno . Sekyanzi yasoma bwa yinginiya bw’amaloboozi (sound engineering) mu London School of Electronics. 

## Bizinensi n’okusiga ensimbi
Sekyanzi alina bizinensi eziwerako ezekuuusa ku by’amasanyu. N'era ye mukulu ( Director) era akulemberamu emirimu muzimu ku kkampuni za kitaawe omuli WBS Television, Wavah Water, ne Wavah FM.  Bizinensi z’alina mulimu Club Silk, ekifo ekisanyukirwamu (Night club) mu Bugolobi ku nkingizi  za  Kampala, ne Silk events, kkampuni entegesi y'ebyamasanyu ng’erina amatabi mu Uganda ne ku muliraano e Rwanda .   Kigambibwa nti era alina Club Silk mu kibuga London ekya Bungereza. 

## Obuzito mu by'obugagga
Okusinziira ku lupapula lw'amawulire olwa *[[New Vision (olupapula lw'amawulire)|New Vision]]*, Sekyanzi yalina obugagga obuzitowa nga obukadde bw'adddoola z'Amerika munaana ( US$  8 million ) mu  2012. 

## Laba ne

* Olukalala lw'abantu abasinga obugagga mu Uganda

## Ebijuliziddwa

# 
# 
# 
# 
# 
# 
# https://bigeye.ug/wavah-fm-sold-fufa/

## Ebijulizidwa wabweru wa wikipedia

* Nnannyini Club Silk Sekyanzi Anoonya Abaguzi
Patrick Ocan

**Patrick Ocan** (yazaalibwa  24 ,Omwezi ogwokuna  1978) munnayuganda omukugu mu byenfuna  era munnabyabufuzi era nga yaliko omubaka wa Palamenti eyakiikirira Munisipaali ya Apac mu kibiina kya Uganda People's Congress (UPC).    

## Obulamu bwe  n’okusoma kwe
Ocan yasomera ku yunivasite y’e Makerere gye yatikkirwa ddiguli esooka mu by'efuna, ebikwata ku ngeri ebintu gye bigwawo na lwaki bigwawo mu byenfuna by'ekitundu oba eggwanga (*Qualitative economics*) . 

## Emirimu gy’ebyobufuzi
Ocan yalondebwa mu Palamenti ya Uganda okukiikirira disitulikiti y’e Apac mu 2018 kubendera ya UPC n’afuna obululu 6,597. Oluvannyuma lw’obuwanguzi bwe, Bbanka ya Centenary  Uganda Ltd yattukiza buto  omusango gw’obufere ogw’emyaka 12 ku Ocan, ekyavaako  okukwatibwa kwe. Yavunaanibwa okufera bbanka obukadde bwa sillingi za Uganda 25 oluvanyuma lw'okukizuula nti ssente zaali tezirabikako mu kittavvu kya banka.   Ocan yeegaana ebyali bigambibwa , ng'agamba  nti bbanka yaferebwa ,kasitoma  bweyaleetamu  za sente za ddoola ez'ebicupuli okuwaanyisaamu naye zeyakkiriza nga tategedde 

Ocan yaggyibwa mu kifo kye mu palamenti Kkooti ya Uganda eya  Ssemateeka wamu n'ababaka abalala bataano mu Mwezi ogwekkumineebiri 2019  . Eno y’ensala y’omusango ogwaggulwawo eyali omubaka wa Bufumbira East, Eddie Kwizera. Omusango guno gwali guwakanya obutuufu bw'ebitundu mukaaga omwali  disitulikiti ya Apac ebyatondebwawo oluvannyuma lw’okulonda kwa 2016.   Kkooti yalangirira nti ebitundu byonna omukaaga tebirina makulu.Kkooti yalangirira  ebitundu byonna omukaaga nti tebyaliwo mu mateeka 

## Ebijuliziddwa

# 
# 
# 
# 
# 
# 
# 
# 
#
Hassan Basajjabalaba

**Hassan Basajjabalaba** (yazaalibwa 4 Omwezi ogw'omukaaga 1967) munnayuganda omusuubuzi, musigansimbi era muzirakisa . Asinga kumanyibwa nnyo ng'omutandisi, ssentebe, era ssenkulu w'amakampuni ga HABA Group ,ekibinja ky'amakampuni ekinene (large conlomerate) mu  buvanjuba bw'Afirika nga gabalirirwamu omuwendo gwa bukadde bwa ddoola z'Amerika $520M 

## Obuto bwe
Hassan yazaalibwa mu maka  g'Abanyankole amasiraamu amagagga nga 4 Omwezi ogwomukaaga 1967. Kitaawe omugenzi Idd Basajjabalaba yeeyali mutabani w’omusuubuzi eyeenyigira mu kutunda amaliba, okulima, okulunda amagana, n’ebyenjigiriza.  Okusinziira ku lupapula lw'amawulire olwa New Vision Kitaawe naye yali omu ku basinga okuba n'ettaka eddene  mu Disitulikiti y’e Bushenyi, esangibwa mu bugwanjuba  bw'eggwanga.  Hassan yasomera mu somero lya siniya e Bushenyi kyokka n'awanduka ng'omwaka gwe ogwakamalirizo tegunnatuuka okussa essira ku kugaziya n’okukuza bizinensi y’amaka oluvannyuma lwa kitaawe okufa ku ntandikwa y’emyaka gya 1980. Kino nakyo kyaliwo mu kiseera kye kimu eggwanga we lyakosebwa ennyo olw’okuwambibwa kwa gavumenti okwaggyako pulezidenti Obote ne kuleeta pulezidenti aliwo kati, Yoweri Kaguta Museveni, n’ekibiina kya National Resistance Movement (NRM) mu buyinza. 

## Omulimu gw'obusuubuzi
Amakampuni ga HABA Group gatandika nga kkampuni y’obusuubuzi mu 1986, eyatandikibwawo nga wayise akaseera katono nga taata wa Hassan afudde. Hassan essira yalissa ku kisaawe kya byanjigiriza n’amakolero g’amaliba. 

Leero, Kampala International University y’emu ku yunivasite ez’obwanannyini ezisinga obunene mu Afirika, ng’ekolera ebussukka nsalo mu Kenya, Tanzania ne Rwanda n'ebifo ebisomerwamu okwetoloola Uganda. HABA Group of Companies evudde ku kubeera kkampuni y’ebyobusuubuzi n’efuuka ekibiina ekisinga obunene mu Uganda, ng'erimu  Ekyuma ekirongoosa ssukaali, Essamba z'amajaani n’amakolero e  Butale ne Buhweju, n’ekkolero ly’eddagala, Amalwaliro, n'okuzimba n'okupangisa ebizimbe. 

Mu 2009, Hassan yatuukirira ekitongole kya Kampala Capital City Authority - KCCA kimuwe liizi ku butale  Nakasero ne Owino  mu Kampala, ekyakakasibwa. Abaddukanya obutale batandikirawo okuddamu okuzimba n’okuzza obuggya okw'omuggundu okwetooloola obutale ekyayongezessa  emiwendo gy'oobupangisa  egyateekebwa ku b'emiddaala. Ekyo kyavaako obwediimo abw'amaanyi okwetoloola ekibuga era pulezidenti n’asigala nga talina kya kukola okuggyako okufulumya ekiragiro ekyaviirako okusazaamu endagaano ekyawaliriza gavumenti okuliyirira Basajjabalaba obuwumbi bwa siringi. 

## Ebijuliziddwa

# 
# 
# 
# 
#
Lawrence Sebalu

**Lawrence Sebalu** (1930 oba 1931 – nga 31 Ogwolubereberye, 2019 terunnatuuka) yali munnamateeka era munnabyabufuzi Munnayuganda eyaweereza nga minisita w’ebyensimbi, okuteekerateekera, n’okukulaakulanya ebyenfuna okuva mu 1961 okutuuka mu 1962 ne mu Gwokutaano 1980. Mu kiseera kye yasooka okubeera mu ntebe, yali muwagizi wa bwetwaze okuva mu Bungereza era n’aluubirira nnyo okugaziya eby’enfuna bya Uganda ebyali byesigama ennyo ku bulimi.

## Ebikwata ku bulamu bwe
Lawrence Sebalu yazaalibwa mu 1930 oba 1931. Mutabani w’omwami omukulu mu ggwanga erimu mu Uganda, yasomera mu yunivasite zaamu Buyindi gye yafunira diguli mu mateeka n’ebyenfuna.   Sebalu yali akola nga munnamateeka.  Yali munna kibiina ki Democratic Party . 

Okuva mu 1961 okutuuka mu 1962, Sebalu yaweereza nga minisita asooka ow’ebyensimbi, okuteekerateekera, n’okutumbula ebyenfuna mu kitundu ekyali kitwali bwa abafuzi b'amatwale ekya Uganda ekyafugibwanga Bungereza mu gavumenti ya Pulezidenti Benedicto Kiwanuka .   Ng'omulwanirizi w'obwetwaze obujjuvu ng'ayita mu nkola ez'emirembe, yakubiriza nti Uganda eyeetongodde erina okussa essira ku kukulaakulanya amasannyalaze agava mu mazzi n'okusomesa abantu . Ono era yakubiriza nti ebyobulimi mu ggwanga byalina okuva ku kufulumya emmwanyi ne ppamba  ebya;i bikola ebitundu 80% ku bintu Uganda bye yali etunda ebweru – okwolekera amakolero amatono. Mu Gwomwenda 1961, ekitongole kya American International Cooperation Administration kyassa ssente mu kukyala kwa Sebalu okwogererako mu yunivasite mu Amerika.   Nga 1 Ogwokusatu 1962, Sebalu yalangirira nti yali azudde olukwe olugambibwa nti lwakolebwa ekibiina kya Uganda People's Congress (UPC) okumenyawo ssemateeka mu myaka esatu egy'ameefuga. 

Ku nkomerero ya 1972, mu kiseera ky’obufuzi bwa Idi Amin, Sebalu yabula oluvannyuma lw’okukwatibwa poliisi y’amagye, kyokka n’atattibwa.   Mu May 1980, oluvannyuma lwa gavumenti ya Amin okugwa, Sebalu yaddamu okuweereza nga minisita wa Uganda ow'ebyensimbi mu gavumenti ey'ekiseera eya Paulo Muwanga okumala akaseera katono, kyokka n'agobwa ku kifo kino Milton Obote .  Mu kiseera kino, ye mmemba yekka ow'oku ntikko mu kibiina kya Democratic Party eyawagira UPC mu kiwandiiko eky'awamu nga bawakanya okulonda kw'omwaka ogwo, kwe bagamba nti kwandifuula Uganda eggwanga ery'ekibiina kimu wansi w'obuyinza bw'ekibiina kya Uganda National Liberation Front .  

Sebalu yafa mu kiseera nga 31 Ogwolubereberye 2019 terunnatuuka. 

## Ebijuliziddwa
Ntare School

**Ntare School** ssomero lya siniya ery'abalenzi bokkaa nga lisangibwa Mbarara mu Disitulikiti y'e Mbarara mu Bukiikaddyobwobuggwanjuba bwa Uganda . Yatandikibwawo mu 1956 omusomesa Omuscotland ayitibwa William Crichton. 

## Ekifo
Essomero lino liri mu kilomita1 (0.62 mi), okuva ku luguudo, mu Bukiikakkono bw’ekitundu ky’ebyobusuubuzi eky'e Mbarara,  ekibuga ekisinga obunene (2014 omuwendo gw’abantu: 195,013),  mu kitundu ky'eBuggwanjuba . Kampasi eno eweza kilomita 267 (166 mi), ku luguudo, mu Buggwanjuba bwa Kampala, ekibuga ekikulu ekya Uganda era ekibuga ekisinga obunene.  coordinates z'essomero lino ziri 0°36'10.0"S, 30°39'11.0"E (Latitude:-0.602778; Longitude:30.653056).  Essomero lino lisangibwa ku lusozi Ntare oluwanvu mmita 1,400 (4,600 ft), waggulu w’obugulumivu okuva ku ttaka. 

## Ekitiibwa
Essomero lya Ntare lye limu ku masomero agasinga okuweebwa ekitiibwa mu Uganda olw’ebyafaayo, erinnya, okusoma obulungi, n’okufuga emizannyo.  

Essomero lya Ntare era lyewaanira ku Alumni Soccer League eya Ntare Lions League  egizannyibwa buli Ssande.

## Ennyumba z’okubeeramu

 

## Abaaliko abakulu b'essomero (Headmasters)
Ensibuko: 

Mwami William Crichton - Omukulu w'essomero eyasookawao ng'essomero litandikibwa mu 1956 okutuuka mu 1971

Mwami Brian Remmer - 1971 okutuuka mu 1977

Mwami Jed Bangizi - 1977 okutuuka mu 1982

Mwami Gumisiriza GL - 1983 okutuuka mu 1985

Mwami HH Mehange - 1985 okutuuka mu 1987

Mwami Francis Kairag - 1987 okutuuka mu 1990

Mwami Eric Kansiime - 1990 - 1991

Mwami Stephen Kamuhanda - 1991 okutuuka mu 2002

Mwami Humphrey Ahimbisibwe - 2003 okutuuka mu 2012

Mwami Turyagyenda Jimmy - 2013 okutuuka ku 2023

Mwami Rwampororo Saul- 2023- okutuuka ku mulembe

## Abayizi abaaliwo abamanyiddwa

### Bannabyabufuzi
 

### Abasomesa

* Elly Katunguka

### Abalamuzi

* Amosi Twinomujuni
* Jotham Tumwesigye

### Bannamateeka

* Francis K. Butagira

### Abawandiisi

* Tumusiime Rushedge
* Arthur Gakwandi
* John Ruganda

### Abalala

* Allan Toniks
* Bemanya Twebaze, Munnamateeka; eyali akulira ekitongole kya Uganda Registration Services Bureau; Dayirekita omukulu mu kitongole kya Africa Regional Intellectual Property Organisation (ARIPO)
* Ron Kawamara
* BetaBeta omutunzi w'egoye za beta;

## Ebijuliziddwa

## Ebijuliziddwa w'abweru wa Wikipedia

* Schoolnet Uganda Listing
* "16 Students Arrested As Ntare And Mbarara High Renew Rivalry"
Faridah Bulega

Faridah Bulega munnayunda omutendesi w'omupiira era nga yawerezaako nga omutendesi wa ttimu y'abakyala eya Crested Crane mu Uganda. Emabegako, Mdijah Nantanda yaliko omutendesi wa ttimu y'eggwanga ey'abakyala mu Crested Cranes. George Lutalo yasikira Bulega ng'omutendesi omuggya wa Crested Cranes.

## Ebyafaayo by’omirimu
Ng'aweereza ng'omutendesi wa Crested Cranes yalonda Ayub Khalifan omutendesi omuyambi w'okubiri mu bya tecinologiya mu mpaka za Cecafa Women's Championship. Khalifan yawangula ebikopo bina ebya Fufa Women's Championship omuzannyo ogwali wakati wa Kawempe Muslim ne Coasafa mu U17 Women's Championship e Mauritius. Yeegatta ku CAF B Coaching Course e Kenya.. Yaliko omutendesi wa Kampala Queens Women Football Club ne Wakiso United.

## Laba ne

* Uganda women's national football team
* CECAFA Women's Challenge Cup
* Federation of Uganda Football Associations
* Uganda national football team
Ruth Achieng

**Ruth Achieng** munnabyabufuzi mu Uganda . Yalondebwa, naye teyaweerezako nga, Minisita w’eggwanga ow’ebyobuvubi mu kabineti ya Uganda nga 6 June 2016,  ng’adda mu bigere bya Zerubabel Nyiira                 .Ruth Achieng yaweereza mu Palamenti ey’omwenda (2011–2016) ng’omubaka omukyala mu disitulikiti y’e Kole nga tannawangulwa mu mutendera gw’okulonda kwa 2016.  Erinnya lye lyaggyibwawo ku ssaawa esembayo era teyakeberebwa kakiiko ka palamenti akalonda abantu, ekyamuviirako obutalayira nga 22 June 2016. 

## Laba ne

* Palamenti ya Uganda
Ismael Orot

**Ismael Orot**  munnayuganda  munnabyabufuzi. Yalondebwa ku bwa Minisita w’Eggwanga ow’Emirimu mu Kabineti ya Uganda nga 6 June 2016.  Kyokka okulondebwa kwe kwagaanibwa akakiiko ka palamenti akalonda abantu.   Yaweereza nga omubaka wa Palamenti omulonde mu Kanyum County, mu Disitulikiti y'e Kumi mu Palamenti ey'ekkumi.
Frederick Ngobi Gume

**Frederick Ngobi Gume**, munnabyabufuzi mu Uganda . Ye Minisita omubeezi ow'ebibiina by'obwegassi mu kabineeti ya Uganda . Yalondebwa ku kifo ekyo nga 6 Ogwomukaaga 2016.  Mu kiseera kye kimu yakola ng’omubaka omulonde akiikirira Essaza ly'e Bulamogi ey'Obukiikakkonobwobuggwanjuba mu Disitulikiti y'e Kaliro mu Paalamenti ey’ekkumi (2016 - 2021).  Mu 2021 yalondebwa ku kifo kye kimu.  

## Laba ne

* Kabineeti ya Uganda
* Paalamenti ya Uganda

## Ebijuliziddwa
Uganda Cricket Association

**Ekibiina kya Uganda Cricket Association** kye kifuga n'okutegeka engendo zonna n'emipiira egizannyibwa Ttiimu ya Uganda eya cricket ne Ttiimu y'eggwanga eya abakyala ey'omuzannyo gwa cricket . Kye kibiina ekifuga omuzannyo gwa cricket mu Uganda . Ekitebe kyayo ekikulu kiri mu Kampala Uganda .  Ekibiina kya Uganda Cricket Association ky'ekikiikirira Uganda mu lukiiko lw'ensi yonna olwa Cricket Council era mmemba omukwanaganya era ebadde mmemba mu kibiina ekyo okuva mu 1998. Era mmemba mu kibiina kya African Cricket Association .

Alan Mugume ye akulira ekibiina kya UCA (Uganda Cricket Association).  Davis Turinawe ye Maneja w'enkulaakulana.. 

## Ebyafaayo
Mu 1939, wiiki y\enpaka za Cricket ez'amasomero ezasooka z'ategekebwa wakati w’amasomero ana mu Uganda. Oluvannyuma mu 1966, Baategeka empaka zaabwe ez'omulundi ogwasooka. Empaka ezasooka ez'abannantameggwa ezatuumibwa East African Championship z'azanyibwa era nga Uganda eyali ezitegese ye yawangula. Mu 1998, Uganda yafuuka mmemba mu lukiiko lwa International Cricket Council ( ICC ).

## Obukulembeze bwa Uganda cricket

* Bapulezidenti ne ba Ssentebe ba Uganda Cricket Association

# Fred Luswata (1997 – 2000).
# Francis Kazinduki (Ogwomukaaga 2000 – 2002)
# Ivan Kyayonka (2003 – 2006).
# William Kibukamusoke (2007 – Ogwokubiri 2008)
# Kato Sebbale (Ogwokubiri 2008 – Ogwokubiri 2012)
# Richard Mwami (Ogwokubiri 2012 – Ogwokubiri 2017)
# Bashir Badu (Ogwokubiri 2017 – Ogwokusatu 2019)
# Michael Nuwagaba (Ogwokusatu 2019 - Kati)

* Omuwandiisi

# Chris Azuba (1999 – Ogwokubiri 2001)
# Justine Ligyalingi (Ogwokubiri 2001 – 2006)
# Bashir Badu (2007 – 2009).
# Jackson Kavuma (2012 – 2016).
# Jeremy Kibukamusoke (2016 – Ogwokubiri 2017)
# Eric Kamara (Ogwokubiri 2017 – Ogwekkuminebiri 2017) 
# Michael Nuwagaba (Ogwokubiri 2017 – Ogwokusatu 2019)
# Alvin Bagaya Mboijana (Ogwokusatu 2019-okutuusa  kati)

* Abakulira emirimu ne ba dayirekita:

# Justine Ligyanlingi (Ogwokuna 2010 – Ogwokusatu 2018)
# Martin Ondeko (Ogwokusatu 2018 – Ogwomukaaga 2022)
# Alan Mugume (Ogwomusanvu 2022-akyaweereza)

* Ba Maneja

# Rober Kisubi.
# Bashir Badu (2009 – 2010).

## Laba ne

* Ttiimu ya Uganda eya cricket
* Ttiimu ya Uganda ey'abakazi eya cricket
* Ttiimu ya Uganda eya cricket ey'abali wansi w'emyaka 19
* Ttiimu y'eggwanga ey'abakazi eya Uganda abali wansi w'emyaka 19

## Ebijuliziddwa

## Ebijuliziddwa w'abweru wa Wikipedia

* Omukutu Omutongole
* Cricinfo-Uganda
Rajat Neogy

**Rajat Neogy** yazaalibwa Gwekumineebiri nga 17 mu 1938 , n'afa Ogwekumineebiri nga 3 mu 1995),   nga yali  Munnayuganda ow'obuzaale bwa Buyindi Bengali, yali muwandiisi, muyimbi era mufulumya w'obutabo. Mu Kampala mu 1961, ku myaka 22, yatandikawo akatabo akaali kayitibwa  *[[:en:Transition_Magazine|Transition Magazine]]*, akaagenda mu maaso n’ekafuuka akamu ku butabo obw'enjawulo n’amaanyi mu Afrika.  Mu bigambo bya Ngugi wa Thiong'o, "ye (Neogy) yali akkiririza mu mpisa z'ebirowoozo ez'obuwangwa obw'enjawulo n'enjuyi nnyingi, era yali ayagala okuwa ekifo ebirowoozo eby'enjawulo we bisobola okusisinkana, okukontana, n'okumulisa. Okukyuusakyuusa kyafuuka ensisinkano  lw'abagezigezi olw'Afirika Empya ey'obuvanjuba, era ddala Afirika, eyasooka okufulumya abamu ku bagezigezi abakulembedde mu semazinga, nga mw'otwalidde." Wole Soyinka, Ali Mazrui ne Peter Nazaaleesi ." 

## Ebimukwatako
Neogy yazaalibwa era n’akulira mu Kampala mu Uganda. Yasoma eby’obutonde bw’abantu mu School of Oriental and African Studies e London, era gye yakolera n’okuwandiika mu kitongole kya British Broadcasting Corporation .  Oluvannyuma lw'okudda mu Uganda mu 1961, Neogy yatandikawo akatabo ka *Transition*, mu bbanga ttono akatuuka okutwalibwa ng'akatabo akaali kakulembera mu ddembe ly'okwogera mu Afrika. Mu 1962, era yakola kinene mu kutegeka olukung’aana olw’amaanyi olw’e Makerere olwa 1962 olw’abawandiisi ba African of English Expression, olwa kungaanya abawandiisi  okuva mu Afirika n’Abafirika Abamerika omwali Ngũgĩ, J. P. Clark ne Langston Hughes.  Wabula okukola obulungi obw'akatabo ka *Transition* era bwateeka Neogy ku puleesa empya ey’eby'obufuzi. Mu 1967, kyazuulibwa nti akatabo ka *Transition* kaali kafunye obuvugirizi bw'ensiimbi okuva mu kitongole ky'ababenga ekya CIA mu ngeri etaali yabutereevu nga bayita mu kibiina kya Congress for Cultural Freedom (CCF), ekitongole ky’eby'obuwangwa ekyali kigenderera okuvugirira ssente  okuwandiika okulwanyisa obukomunisiti okwetoloola ensi ekulakulana. Neogy yagamba nti yali tamanyi nsibuko ya nsimbi za CCF, kyokka n’avumirirwa nnyo bammemba b’eby'obufuzi bwa Obote obwali mu Uganda. . Mu 1968 oluvannyuma lw'akatabo lw'okufulumizibwa kw'akatabo ka *Transition okufulumya ekiwandiiko ekinene nga kivumirira obuyinza bwa gavumenti ya Uganda*,yavunaanyibwa okukuunga abantu okuyeekera gavumenti ng'era kyamuvirako okumala emyezi ng'asibiddwa, nga tanaba kuteebwa.  Yalekulira Uganda n'agenda e Ghana mu 1970, gye yaddamu okufulumya ekitabo kya *Transition* ng'ali ne  Wole Soyinka atwala omulimu gw'okusunsula.  Neogy oluvannyuma yasenga mu Amerika. 

Neogy yafiira ku myaka 57 mu maka ge e San Francisco, gye yali amaze emyaka amakumi abiri. 

Yazaalibwa ng'Omuhindu, Neogy yatuuka n'akyuua n'afuuka Omusiraamu, mu kusooka yali ayagala ku kikola mu lujudde ku muzikiti e Kibuli, wabula mukwano gwe Ali Mazrui n’amufalasira ng'amugaana , era n'amugamba nti kyandibadde kirungi okukyuka mu kyama. 

## Ebijuliziddwaamu

## Ewalala w'oyinza okubigya

* Paul Theroux, " Rajat Neogy Yajjukirwa " *Transition*, No. 69 (1996), pp.&nbsp;4–7.
* Paul Theroux,"Obituary: Rajat Neogy" *he Independent*, 15 Ogusooka 1996.
Misaeri Kauma

**Misaeri Kitemaggwa Kauma** (15 Omwezi ogw'omunaana 1929 – 7 Omwezi Ogw'ekkumi 1997).  yali Mulabirizi  Omukulisitaayo mu Uganda. 

Kauma yazaalibwa Namagoma, n'asomera ku yunivasite ya Uganda Christian ne Durham yunivasite . Yatuuzibwa (He was ordained) mu 1967. Eyali omusomesa, yatukuzibwa (he was consecrated) ng' omumyuka w'omulabirizi w'e Namirembe mu 1975. 

## Ebijuliziddwa

# Find a grave
# Crockford's Clerical Directory 1975/6 p540: London; OUP; 1976 
# DACB
Abalabirizi ba UgandaEkkanisa ya Uganda
Faridah Kadondi

**Faridah Kadondi** (yazaalibwa 9 Ogwekuminoogumu1998) muzannyi wa kubaka mu Uganda era azannyira ne ttiimu ya Uganda ng'omuzibizi oba omukuumi wa goolo.  

## Okusoma kwe
Kadondi okusoma yakutandikira  ku Butaleja Bugosa primary school gyeyava okwegatta ku Kibuli SS okusoma siniya. Bweyamaliriza yafuna sikaala ku Luyanzi College SS e Bweyogerere . 

## Entandikwa ye mu kubaka
Kadondi yali ku ttiimu ya She Cranes eyagenda e South Afrika mu mpaka za Netball World Cup mu 2023. Tiimu eno yamalira mu kifo kyakutaano.

Mu mpaka za Fast5 Netball World Series eza 2022 , Kadondi yeyawangula engule y’omuzannyi asinga mu luzannya wakati wa Uganda  ne Australia.   Yayambako ku muzannyo Uganda gwe yawangula South Afrika ku ggoolo 46-42 mu mupiira gw'omudaali gw'ekikomo(ogwokuwakanira ekifo eky'okusatu).

Yaliko omuzannyi wa kiraabu ya Weyonje Netball Club  esibuka e Makindye mu Kampala .  Kadondi yazannyako omuzannyo gw'ensero (basketball) mu kiraabu ya KCCA Leopards mu liigi ya Uganda eya National Basketball League.  Yatandika omuzannyo gw'okubaka ku Butaleja Bugosa primary school bweyali asoma ekibiina ekya P.5. 

## Ku mutendera gw’ensi yonna
Kadondi yasooka okuba ku tiimu ya Uganda mu mpaka za Fast5 World Series eza 2022. Yeegatta ku Nottingham Forest Netball okuva mu Weyonje Netball Club ng'omuzibizi wa ggoolo Gwomwenda 2024.  Bwe yeegatta ku kiraabu eno ate yagenda e Malaysia okugezesebwa n'okunoonya ku kiraabu mu liigi ya Malaysian Netball Super League.  

Mu Gwomusanvu 2025 Kadondi yayabulira Nottingham Forest Netball oluvannyuma lw'emyezi kumi. 

## Ebijuliziddwa
Joel Mutakubwa

**Joel Mutakubwa** (yazaalibwa 17 Ogwomusavu 1994) muzannyi wa mupiira mu Uganda  azannya  nga omukwasi wa ggoolo mu BUL FC ezannyira mu liigi ya Uganda ey'okutikko .     

Mutakubwa azannya ku  ttiimu ya Uganda era mu mpaka zabazannyi abazannyira mu liigi z'ensi zaabwe  eza CHAN 2024 ezaategekebwa mu mawanga asatu mu buvanjuba bwa Afrika ; Uganda, Kenya ne Tanzania y'omu ku baakiikiirira Uganda   

## Nga omuzannyi ku kiraabu
Mutakubwa yazannyirako ttiimu ya  Busoga UnitedFC (Kirinya Jinja SS), Kyetume FC, Tooro United FC ne Express FC .     Yawangula ekikopo kya CECAFA Kagame Cup ne Express FC mu 2021.
Francis Mwijukye

**Mwijukye Francis** Munnayuganda, munnabyabufuzi era omubaka akiikirira Essaza ly'e Buhweju mu Paalamenti ya Uganda .  

## Ebyobufuzi
Mwijukye yali munna kibiina kya Forum for Democratic Change (FDC) era yeesimbawo emirundi esatu oluvanyuma nnaawangula ekisanja kye ekyasooka mu 2017. Yalondebwa okuweereza nga kaminsona wa Paalamenti mu 2019.

## Obuto bwe n’okusoma
Mwijukye yasomera ku Bwoga primary school, St. Mukasa seminary primary School, ne St Joseph vocational School ku mutendera ogwa siniya (Uganda Certificate of Education) ne haaya (Uganda Advanced Certificate of Education) oluvannyuma yeegatta ku Mbarara University(MUST) gye yasomera eby'enkulaakulana. 

## Omulimu gw’ebyobufuzi
Mwijukye ajjukirwa nnyo bweyategeeza  baminisita abavunaanyizibwa ku butebenkevu okulekulira oluvannyuma lw'abazigu obatta abakyala abaasoba mu makumi abiri mu Disitulikiti y’e Wakiso. 

Mu 2016, yeegatta ku Paalamenti oluvannyuma lw’okumegga Ephraim Biraaro eyali mu ntebe mu kiseera ekyo .

Mu 2021, yawakanya ekisuubizo kya Pulezidenti Yoweri Museveni okusasula abasomesa basaayansi obukadde buna ate abasomesa amasomo amalala emitwalo nsanvu. 

Mwijukye yasimattuka obutwa obwali bumuteereddwa mu mmere mu kiseera nga anoonya akalulu mu kulonda kwa bonna okwa 2021. 

## Ebijuliziddwa
Micheal B. Nsimbi

Dr. **Michael Bazzebulala Nsimbi**, MBE (Yazaalibwa mu Gwokusatu 10, 1910 – Ogwokusatu 5, 1994) yali musomesa Munnayuganda, omutontomi eyatwalibwanga nga Taata w’ebiwandiiko by’Abaganda, yali mutandisi w'olulimu Oluganda, obuwangwa n’engeri y’okuwandiika.

## Obuto bwe n'okusoma kwe
Yazaalibwa Masaka, yasomera ku St. Henry’s College, Kitovu, ne St. Mary's College, Kisubi, oluvannyuma n'e yegatta ku Yunivasite y'e Makerere, gye yakugukira ng'omusomesa.

## Emirimu gye
Mu myaka gya 1940, Nsimbi yafulumya *Ennono z'Abaganda (Ensibuko ya Baganda)*, omulimu ogw'omusingi mu kukulaakulanya okuwandiika n'okuwandiika ebyafaayo by'Oluganda. Yatandikawo ekibiina ky’Oluganda mu 1950 okukuuma, okumanyisa n’okutumbula enkozesa y’Oluganda mu Baganda n’abatali Baganda, era n’akolagana ne JD Chesswas okufulumya ebitabo omuli ebisomesebwa mu misomo gy'olulimi Oluganda. Ssentebe w’ekibiina kino okuva mu 1963 okutuuka mu 1987, Nsimbi, wamu ne Dr Livingstone Walusimbi, baali basaale nnyo mu kutandikawo ensoma ey’olulimi Oluganda omulundi ogwasooka ku Yunivasite y’e Makerere mu 1976, yunivasite yokka mu ggwanga mu kiseera ekyo. N’ekyavaamu, ensoma ya siniya yatandikibwawo mu 1979, n’ensoma y’amatendekero g’abasomesa mu ggwanga mu 1984. Mu 1989 yaweebwa diguli y’obusawo ey’ekitiibwa (Doctor of Letters, Honoris Causa) okuva e Makerere.

Nsimbi era yakubirizza okuzuukusa ennimi n’obuwangwa obulala obw’omu ggwanga lya Uganda. Yafuulibwa MBE mu 1960, n’aweebwa omudaali gwa *[[:en:Uganda_Independence_Medal|Uganda Independence Medal]]* mu 1963. Yafa nga March 5, 1994, era mu mwaka gwe gumu n’aweebwa ekitiibwa olw’okutondawo enteekateeka ya Dr. Nsimbi Scholarship Scheme olw'okussa ekitiibwa mu mulimu gwe yakola mu kutumbula olulimi n’obuwangwa bw’Oluganda.

## Byawandiiseeko

* *Ennono z'Abaganda (Ensibuko ya Baganda) .*
* *Olulimi Oluganda*
* *Ennyinyonnyola y’Empandiika y’Oluganda eya Standard Orthography* (1958, 1963), ne J. D. Chesswas
* *The Kagenda series: Kitagenda ne Kagenda, Kagenda ne Banne, Kagenda ne banne bakola ki?*
* *Omweso Mu Uganda* (Omweso, Omuzannyo Abantu gwe Bazannya mu Uganda) (1969)
* *Amannya, Ebika n'Ebigambo by'Oluganda* (1980) .
* *Njize Okusoma Kato Ne Nnakku Ekitabo* (1990), ne JD Chesswas
* *Siwa Muto Lugero* (1990) 
* *Amanya Amaganda N'Ennono Zaago* (1990)

ebitabo ebifulumiziddwa mu mannya ag'obulimba nga **Binsangawano** :

* *Bonna Baasumagira?*
* *Bwali butamanya.*

## Ebijuliziddwa
Omwony Ojwok

**Omwony Ojwok** (yazaalibwa nga 1 Ogwomukaaga 1947 &#x2013; 11 Ogwekkuminoogumu 2007) yali munnabyabufuzi Munnayuganda. Yaliko dayirekita w’akakiiko ka Uganda akavunaanyizibwa ku mukenenya (okuva 1994–1999), Minisita w’okuddaabiriza obukiikakkono (okuva 1999–2001) ne Minisita omubeezi ow’okulondoola ebyenfuna (okuva 2001–2007). Yafa olw'omutima okulemererwa ku myaka 60.

## Ebijuliziddwa
Arthur Ssegwanyi

**Arthur Ssegwanyi** (yazaalibwa Ogwokusatu 12, 1988),muzannyi wa muzannyo gwa chess mu Uganda.

## Ebikwata ku bulamu bwe
EKitongole kya FIDE kyamuwa ekitiibwa kya master w'ensi yonna (IM) mu 2015 oluvannyuma lw'okuwangula empaka za sekinnoomu eza zone 4.2 mu mwaka gwegumu.  Obuwanguzi buno era bwamuyisaawo okuzannya mu mpaka z'ensi yonna eza FIDE mu 2015 .   Mu mpaka zino, yakwatagana n'empaka za fourth seed, Anish Giri . Ssegwanyi yagwa amaliri mu mupiira ogwasooka mu nsamba 158,     olwo n’awangulwa mu mupiira ogw'okubiri era ekyaddirira kugobwa mu mpaka zino.   Mu 2016, yawangula empaka za Tanzania Open Chess Championship e Dar es Salaam .  Ssegwanyi azannyidde ttiimu ya Uganda mu mpaka za Chess Olympiad okuva mu 2012.

## References
Christopher Iga

**Christopher Iga** Munnabyabufuzi, Omunnayuganda . Yaliko meeya wa Kampala okuva mu 1989 okutuuka mu 1997 Nasser Ntege Ssebagala lw'eyamuddira mu bigere.  

## Ebiwandiiko ebikozesebwa
Jackson Kiprop

**Jackson Kiprop** (yazaalibwa nga 20 Ogwekkumi 1986) Munnayuganda omuddusi w'e mbiro empanvu eyakuguka mu misinde gya mubuna byalo .  Yavuganya mu mpaka za mubuna byalo mu mpaka z'ensi yonna mu mizannyo eza 2015 egyayindira mu kibuga Beijing ekya China. 

## Ebiwandiiko ebikozesebwa
Paul Lokiru Kalanda

**Paul Lokiru Kalanda** (27 Ogwokubiri 1927 – 19 Ogwomunaana 2015) yali musosodooti eyaweereza ng’Omulabirizi w’essaza ly'e Moroto okuva mu 1980 okutuuka mu 1991 era ng’Omulabirizi w’essaza ly'e Fort Portal okuva mu 1991 okutuuka mu 2003.  

## Ebyayita bye n’obusosodooti
Kalanda yazaalibwa nga 27 Ogwokubiri 1927 ku *kyalo Buwunde*, mu ssaza ly’e Kyannamukaaka, kati nga ye Disitulikiti y’e Masaka, mu kitundu kya Buganda mu Uganda. Yatuuzibwa ng'Omusosodooti nga 21 Ogwekkuminebiri 1957. Yaweereza ng'Omusosodooti mu Bulabirizi bw'essaza ly'e Masaka okutuusa nga 29 Ogwekkuminogumu 1980, lwe yalondebwa okuba Omulabirizi.  

## Ng'Omulabirizi
Yalondebwa okuba Omulabirizi w’essaza ly'e Moroto, mu Uganda, nga 29 Ogwekkuminogumu 1980. Ssabalabirizi w'essaza ekkulu ery'e Kampala Kalidinaali Emmanuel Kiwanuka Nsubuga † yamutuuza ng’Omulabirizi nga 22 Ogwokusatu 1981 ng’ayambibwako Omulabirizi w’e Masaka Adrian Kivumbi Ddungu †, n' Omusumba w’Abatume owa Bahr el-Gebel Bishop Sisto Mazzoldi †.  

Nga 17 Ogwomukaaga 1991, Kalanda yalondebwa okuba Omulabirizi w’essaza ly’Abakatoliki erya Fort Portal, n’aweereza mu kifo ekyo okutuusa lwe yawummula nga 18 Ogwokusatu 2003. Yafa nga 19 Ogwomunaana 2015, ng'Omulabirizi wa Fort Portal eyawummula mu Uganda, ku myaka 88 n’emyezi 5.  

## Ebiwandiiko ebikozesebwa
Master Blaster

**Master Blaste** (amannya ge amatuufu ye **Cornelius Oloya** ) yali munnayuganda muyimbi wa dancehall. Yafuna ettutumu bwe yafulumya oluyimba olusikiriza olw’okwegatta *olwa Emboko* mu 2007, olwazannyibwa ennyo ku mpewo okutuusa mu 2012.

## Obulimba bw'okufa kwe
Master Blaster yabikibwa nti afudde mu gwokusatu gwa 2013 bwe kigambibwa nti yali atamidde nnyo n’azirika naye oluvannyuma n’atereera. Era kigambibwa nti yali apanze okubikibwa kwe okusobola okuddamu okusitula omulimu gwe ogw’okuyimba ogwali gugenda gusebengerera mu kiseera ekyo.  

## Okufa kwe
Master Blaster yakosebwa mu kavuyo ak'amaanyi mu bbaala emu e Bwaise . Yakubwa amasasi abiri mu lubuto n'afa nga 29 Ogwekkuminebiri 2015.  Omutemu eyamutta tannamanyibwa olw'okuba nti wakyaliwo ebiyitinngana eby'enjawulo ku ani ddala eyatta omuyimbi ono. 

## Ennyimba ze

* Embooko 2007  
* Ekibala 2015.

## Era Laba

* Master Blaster (band) Bbandi y’amazina mu Girimaani
* Olukalala lw'abayimbi ba Uganda

## Ebiwandiiko ebikozesebwa
Gilbert Kaburu

**Gilbert Kaburu** (yazaalibwa 8 Ogw'ekkumin'ogumu, 1981) Munnayuganda eyali omuwuzi, nga yakuguka mu mpaka za kuwuga. Yakiikirira eggwanga lya Uganda mu mizannyo gya Olympics egya Summer 2008, n'ateekebwa mu bawuzi 85 abasinga mu mpaka egya mmita 50 egy'okuwuga.

Kaburu yayitibwa FINA okuvuganya ng'omuwuzi ow'emyaka 26 ku ttiimu ya Uganda mu mpaka egya Men's 50m freestyle mu mpaka gy'emisinde egya Summer 2008 mu Beijing. Ng’awuga ebweru mu bbugumu ery’okuna, yakwata kyamusanvu mu mpaka gy'okuwugira mu sikonda 27.72, kyokka n’ayongera okuteekebwa mu sikonda kinaana mu bbiri okutwalira awamu ku bayingidde mwenda mu musanvu ku nkomerero y’empaka z’akawungeezi. 

Nga wayiseewo akaseera katono nga empaka ziwedde, Kaburu yalangirira okuwummula emirimu gy'okuwuga, okusobola okugenda mu maaso nemisomo gye mu TCNJ’s Graduate Global Programs e Johannesburg, South Africa .

## Ebijuliziddwa

## Ebiyungo eby’ebweru

* Ebikwata ku mizannyo gya Olympics egya NBC
Eng Abner Nangwale

**Eng Abner Nangwale** (Yazaalibwa mu 1932 – 17 Ogwoluberyeberye 2013) yali Munnayuganda munnabyabufuzi era mmemba ku lukiiko lwa Uganda People's Congress. Yaweereza nga Minisita w’Ebyemirimu mu bukulembeze bwa Pulezidenti Milton Obote okuva mu 1980 okutuuka mu Gwomusanvu 1985. Nga Minisita, Nangwale yagaziya kaweefube wa gavumenti okuwa abayizi Bannayuganda okusoma okw’obwereere, okwa bonna. Nangwale yakulembera okuzimba amatendekero amapya agawerako agatendeka abasomesa (TTC), kati agayitibwa Parents Teachers Colleges (PTCs), okutendeka abasomesa abapya mu Uganda.

Nangwale yazaalibwa Bukigai, esangibwa mu kati eyitibwa Disitulikiti y’e Bududa, mu 1932. Yalondebwa okubeera omubaka wa Palamenti ya Uganda akiikirira e Ssaza lya Manjia, nga tannalondebwa Pulezidenti Obote ku bwa Minisita w’Ebyemirimu mu 1980.

Nangwale yafiira mu makaage e Bududa, Uganda, nga 17 Ogwoluberyeberye, 2013, ku myaka 80. 

## Ebujuliziddwa
Jayesh Manek

**Jayesh Manek** (yazaalibwa 1956 mu Uganda )  mungereza addukanya eby'esente. Yali muwanguzi w’empaka za Sunday Times Fantasy Fund Manager mu 1994 ne 1995, n’akuba enkumi n’enkumi z’abalala abayingira era n’awangula pawundi 100,000 buli mulundi. Kino kyasikiriza John Templeton, eyawa Manek obukadde bwa pawundi butaano okuteeka ssente mu Ogw'omusanvu1995 n’obukadde bwa pawundi obulala butaano mu June 1996.

## Ensimbi
Mu 1995 Manek yayambako okutandikawo kkampuni ya India Value Investments, ekola ku by’okusiga ensimbi mu Mauritius ng’eteeka ssente mu migabo gya Buyindi. Mu December wa 1997, Manek yafuuka omuddukanya ssente z’Abayindi mu Bungereza eyasooka, n’atandikawo Manek Growth Fund, unit trust enga nzigule eri gavumenti okusiga ensimbi. 

Mu 2000, yasikirizibwa obukadde bwa pawundi obusoba mu 100 mu nsawo ya Growth Fund, ensawo eno yali erinnye ebitundu 160%, era nga ya muwendo kumpi obukadde bwa pawundi 300.   Okugwa kwa dot-com kwalaba emiwendo nga gigwa, era okuva olwo Manek Growth abadde akola bubi. Mu myaka 1, 3, ne 10 okutuuka nga 2 Ogusooka 2012, Manek Growth ye yasinga okukola obubi mu kitongole kyayo. Emigabo eminene mu migabo egy’omuntu kinnoomu, egy’akabi ennyo kulabye emiwendo gya ssente nga gikyukakyuka nnyo, naye omuze ogw’ekiseera ekiwanvu guli wansi gwokka, era Manek Growth okuva nga 18 April 2012 ebalirirwamu omuwendo omutono okusinga ku bbeeyi yaayo ey’okutongoza. Okwekenenya okulemererwa kwa Manek okw’ekiseera ekiwanvu kuzudde nti yayingira emirundi mingi mu mpaka za Sunday Times  era nti enkola ye ey’akabi ennyo eyinza okuvaamu amagoba amanene ag’ekiseera ekitono, ekirungi ennyo mu mpaka ng’ekirabo kyokka kiri kya kusooka (okukula okusinga), naye ssente entuufu bwe ziri mu kabi, za bulabe.

Mu Ogw'ekkumin'ebiri 2017, nga Manek Growth Fund yagwa ebitundu 55% mu myaka kkumi egiyise (okwawukanako n’okulinnya kwa wakati okwa 269% eri banne), Manek yaggalawo ensawo eno yonna, nga bamusigansimbi banunulibwa.

## Ebikwata ku bulamu bwe
Manek yava mu Uganda oluvannyuma lwa Idi Amin okugoba abayindi, mu 1971, alina diguli mu by'eddagala okuva mu Brighton Polytechnic . Yatandikawo olujegere lwe olw’amaduuka g’eddagala, Dallas Chemists, nga tannafuuka maneja waago. Dallas Chemists yagulibwa kkampuni ya Alliance Unichem mu 1999.

## Ebijuliziddwa